ลุ้นครม.วันนี้ เคาะแจกเงิน “เราชนะ” เยียวยาโควิดรอบใหม่-เก็บตก “คนละครึ่ง” 1.3 ล้านสิทธิ
ลุ้นครม.วันนี้ เคาะแจกเงิน "เราชนะ" เยียวยาโควิดรอบใหม่-เก็บตก "คนละครึ่ง" 1.3 ล้านสิทธิ
ลุ้นครม.วันนี้ เคาะแจกเงิน "เราชนะ" เยียวยาโควิดรอบใหม่-เก็บตก "คนละครึ่ง" 1.3 ล้านสิทธิ
19 ม.ค. 2564

ผู้สื่อข่าวรายงานว่า การประชุมคณะรัฐมนตรี (ครม.) วันนี้ (19 ม.ค.64) ซึ่งพล.อ.ประยุทธ์ จันทร์โอชา นายกรัฐมนตรี และรมว.กลาโหม เป็นประธานการประชุม มีวาระสำคัญที่จะเข้าสู่การพิจารณา คือ มาตรการช่วยเหลือประชาชนจากผลกระทบสถานการณ์การระบาดของไวรัสโควิด-19 รอบใหม่ รวมทั้งเพื่อเป็นการกระตุ้นการใช้จ่ายภายในประเทศ
โดยกระทรวงการคลัง จะนำเสนอจะนำเสนอรายละเอียด เงื่อนไข และหลักเกณฑ์ต่างๆ ในโครงการ “เราชนะ”  ซึ่งรัฐบาลจะให้เงินเดือนละ 3,500 บาท เป็นเวลา 2 เดือน แก่ประชาชนกลุ่มเป้าหมายซึ่งเป็นแรงงานอิสระที่ไม่อยู่ในระบบ เช่น พ่อค้า-แม่ค้า, ผู้ขับแท็กซี่, วินมอเตอร์ไซค์ โดยเบื้องต้นคาดว่าต้องใช้เงินราว 2 แสนล้านบาท
นอกจากนั้น จะเสนอให้ที่ประชุม ครม.เห็นชอบการเปิดลงทะเบียน โครงการ “คนละครึ่ง” รอบเก็บตก อีก 1.34 ล้านสิทธิ ซึ่งผู้ที่ได้รับสิทธิจะได้รับเงิน 3,500 บาท เพื่อนำไปใช้จ่ายซื้อสินค้าอุปโภค-บริโภคกับร้านค้าที่ร่วมโครงการ โดยหากครม.วันนี้อนุมัติ ก็จะเปิดให้ลงทะเบียนผ่านเว็บไซต์ คนละครึ่ง.com ตั้งแต่เวลา 06.00 น.วันที่ 20 ม.ค.64 และเริ่มใช้จ่ายได้ตั้งแต่วันที่ 25 ม.ค.-31 มี.ค.64